# Alkathoosz

### A Wikipédiából, a szabad lexikonból.

Alkathoosz, görög mitológiai alak, éliszi királyfi, Pelopsz és Hippodameia fia. Ifjúkorában hírül vette, hogy Megareusz király a leányát ajánlotta fel díjul a Kithairón hegyéről való oroszlán elejtéséért, amely fiát, Euipposzt megölte. Eltaszította magától feleségét, Pürgót, majd végrehajtotta a hőstettet, elnyerte feleségül Euakhmét, s idővel ő lett Megara uralkodója. Apollón segítségével megerősítette a város falait. A mítosz szerint az a kő, amelyre Apollón munka közben letette lantját, később csodálatosan zengő hangokat hallatott, ha egy kaviccsal megdobták. Két fia volt, ezek egyike, Iszkhepolisz meghalt a kalüdóni vadkanvadászaton (lásd: Maleagrosz). Másik fia, Kalipposz épp akkor jött hírül adni fivére halálát, amikor Alkathoosz áldozatot mutatott be Apollónnak, s ő a megzavart szertartás feletti haragjában egy égő fahasábbal agyonütötte fiát. Egyes ókori források szerint az ő leánya volt Periboia, aki Telamón felesége lett. Ennek fia, Aiasz követte Alkathooszt Megara trónján.

## [szerkesztés] Források

- Pecz Vilmos: Ókori lexikon I-IV. kötet. Budapest, Franklin Társulat, 1904. Lásd még itt.

A lap eredeti címe "http://hu.wikipedia.org../../../a/l/k/Alkathoosz.html"

Kategória: Görög mitológiai alakok

##### Views

- Szócikk
- Vitalap
- Aktuális változat

##### Keresés

##### Más nyelveken

- English